Henrik Larsson

Edward Kjell Henrik «Henke» Larsson (født 20. september 1971 i Helsingborg) er en svensk fotballtrener og tidligere fotballspiller som er assistenttrener for den spanske klubben FC Barcelona. 

Hans sønn Jordan Larsson spiller for den nederlandske klubben NEC Nijmegen.

Etter sju suksessrike år i den skotske klubben Celtic F.C., skrev han sommeren 2004 under med den spanske storklubben FC Barcelona. Fra sommeren 2006 var han tilbake i Helsingborgs IF. I desember 2006 ble det klart at Larsson var signert på lån av Manchester United for tre måneder fra januar 2007. Etter en suksessfull utlånsperiode returnerte han igjen til Helsingborg i mars 2007.

Han startet fotballkarrieren med å spille for den svenske klubben Högaborg 17 år gammel. Senere spilte han for Helsingborgs IF og Feyenoord. Han gikk til Celtic i juli 1997 for 650 000 britiske pund. 

Larsson scoret 242 mål for Celtic på 315 kamper, og i 2001 vant han «Gullstøvelen» som Europas toppscorer. I 2003 nominerte Sverige Larsson som den største svenske fotballspilleren gjennom de siste 50 årene 

Larsson trakk seg en periode fra landslagsspill, en beslutning som ble møtt med stor skuffelse. Til europamesterskapet i 2004 gjorde han landslagscomeback med stor suksess. Han scoret tre mål på fire kamper og førte  frem til kvartfinalen, der de tapte på straffesparkkonkurranse mot .

I november 2008 trente Larrson med innebandyklubben FC Helsingborg, som spiller i den svenske superligaen. Dette var en idrett hvor han tidligere hadde vært meget habil, men la opp i 1993 for å satse på fotball. Den svenske landslagssjefen i fotball, Lars Lagerbäck, var sjokkert over nyheten og mente det kunne tolkes som landslagskarrieren i fotball var over hvis han gjorde alvor av å spille innebandy.

Referanser

Eksterne lenker 
 
 
 
  Henrik Larssons profil på manutd.com
  Profil hos Helsingborg IF

Svenske fotballspillere
Svenske landslagsspillere i fotball
Spillere i Fotball-VM 1994
Spillere i Fotball-EM 2000
Spillere i Fotball-VM 2002
Spillere i Fotball-EM 2004
Spillere i Fotball-VM 2006
Spillere i Fotball-EM 2008
Fotballspillere for Helsingborgs IF
Fotballspillere for Feyenoord Rotterdam
Fotballspillere for Celtic FC
Fotballspillere for FC Barcelona
Fotballspillere for Manchester United FC
Vinnere av Mesterligaen i fotball for menn
Personer fra Helsingborg
Honorære utnevnelser til Order of the British Empire